ช่วงวันก่อนที่อากาศเย็นๆ นิวคุงอยากกินอะไรร้อนๆ เลยขับรถเข้าไปหาอะไรกินในซอยเสือใหญ่ ก็มาเจอร้าน บ้านสุขนิยม เปิดขายอยู่ เลยแวะกินซะเลย
โดยร้านนี้จะตั้งอยู่ในซอย รัชดา 32 เข้าซอยมาแล้ว ตรงเข้ามาเรื่อยๆ ผ่าน 4 แยก ไป 2 แยก ก็จะเจอร้านอยู่ทางด้านขวามือ
บรรยากาศในร้านโปร่งกว้าง นั่งสบาย มีทั้งที่นั่งในสวนและด้านในเรือนอีกด้วย

เมนูของกินที่ร้านก็จะเน้นไปที่เมนูอาหารไทยและเมนูอาหารอีสานครับ
ราคาอาหารของที่นี่จะเป็นราคากลางๆ ถ้าเป็นกับข้าวแบบจานเดียวก็จะอยู่ที่ราวๆ 100 บาทบวกลบ 30 บาทครับ

วันนี้นิวคุงได้สั่งของกินไป 2 อย่างด้วยกันคือ 
1. ตำซั่ว ที่ร้านตำออกมาให้จานใหญ่ดี แต่รสจะออกเค็มเกินไปหน่อยครับ กินแล้วไม่โดนเท่าไหร่สำหรับจานนี้
2. จิ้มจุ่มเนื้อล้วน (160 บาท) ได้มาจานเนื้อแล่มาเป็นชิ้นๆ ปริมาณกลางๆค่อนไปทางน้อย เอาผักและเนื้อใส่ในหม้อ ต้มๆสุกแล้วกิน
รสชาติน้ำซุปจิ้มจุ่มเจ้านี้จะออกรสหวานอ่อนๆครับ ไม่เข้มมาก ต้องกินกับน้ำจิ้มถึงจะกินได้เรื่อยๆ 
ตัวผักต่างๆมีความสดใหม่ เนื้อวัวเป็นชิ้นๆ แล่บางๆกินง่าย ไม่เหนียวมาก

สรุปโดยรวม (เต็ม 10)
ให้ 6 คะแนน รสชาติโดยรวมๆแล้วเฉยๆ กินแล้วก็ไม่ได้ติดใจอะไรมากครับ

ข้อความ ความคิดเห็นและคะแนนต่างๆ เป็นความคิดเห็นส่วนบุคคล หากสร้างความไม่พอใจประการใดก็ขออภัยมาใน ณ.ที่นี้ด้วยครับ
New Kung พาชิม >> Review at  12 / 3 / 58
